
      REPUBLIKA HRVATSKA
BRODSKO-POSAVSKA ŽUPANIJA
   OPĆINA GORNJI BOGIĆEVCI
     Jedinstveni upravni odjel
Povjerenstvo za provedbu postupka 
prijma u službu namještenika (spremačice)

KLASA: 112-03/26-01/01
URBROJ: 2178-22-04-26-2
Gornji Bogićevci, 17. kolovoza 2026. god.

Na temelju članka 20. stavka 4. alineje 3. i članka 116. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19 i 17/25), Povjerenstvo za provedbu postupka prijma u službu na određeno vrijeme radnika u Jedinstveni upravni odjel Općine Gornji Bogićevci, objavljuje 

O B A V I J E S T
o testiranju kandidata prijavljenih na oglas za prijam namještenika - spremačice 
u Jedinstveni upravni odjel Općine Gornji Bogićevci

Testiranje kandidata prijavljenih na oglas za prijam namještenika u Jedinstveni upravni odjel Općine Gornji Bogićevci objavljen dana 3. kolovoza 2026. godine na portalu „Burza rada“ Hrvatskog zavoda za zapošljavanje i mrežnim stranicama Općine Gornji Bogićevci www.opcinagornjibogicevci.com, koji su podnijeli pravodobnu i potpunu prijavu te ispunjavaju formalne uvjete iz oglasa, održat će se 24. kolovoza 2026. godine (ponedjeljak), s početkom u 09,00 sati u Općinskoj vijećnici Općine Gornji Bogićevci, Trg hrvatskih branitelja 1, Gornji Bogićevci.  

PRAVILA TESTIRANJA 
Ako kandidat ne pristupi prethodnoj provjeri smatra se da je povukao prijavu na natječaj.
Po dolasku na prethodnu provjeru od kandidata će se zatražiti predočenje odgovarajuće isprave (osobna iskaznica ili putovnica) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri. Nakon utvrđivanja identiteta kandidata, prethodna provjera započinje pisanim testiranjem iz općeg znanja. 
Kandidatima će biti zadano 10 pitanja. Svaki točan odgovor na pitanje za provjeru znanja nosi 1 bod po pitanju, odnosno sveukupno 10 bodova. 
Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. 
Pisano testiranje traje maksimalno 45 minuta. 
Intervju se provodi s kandidatima koji su ostvarili najmanje 50 % bodova iz provjere općeg znanja na provedenom testiranju. 
Povjerenstvo za provedbu postupka prijma u službu namještenika - spremačice kroz intervju s kandidatima utvrđuje snalažljivost, komunikativnost i motivaciju za rad u Općini Gornji Bogićevci.
Rezultati intervjua boduju se od 1 do 10 bodova. 
Nakon provedenog postupka, Povjerenstvo za provedbu postupka prijma u službu sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju i intervjuu koje dostavlja pročelniku Jedinstvenog upravnog odjela Općine Gornji Bogićevci.

